கேள்வி: லியோ வரத்கர் - முன் வாழ்க்கை பற்றி தகவல் சொல்.
பதில்: இவர் 1979 சனவரி 18 இல் டர்பனில் உள்ள ரோட்டந்தா மருத்துவமனையில் பிறந்தார். இவர் அசோக் வரத்கார் மற்றும் மிரிலியம் வரத்கார் ஆகியோரின் ஒரே மகன் ஆவார். இவரின் தந்தை இந்தியா மும்பை பிறந்தவர், 1960 களில் மருத்துவராக பணியாற்ற இங்கிலாந்துக்கு வந்தார்.[http://indianexpress.com/article/world/varad-village-in-maharashtra-rejoices-as-leo-varadkar-is-set-to-be-irish-pm-4687123/ Varad village in Maharashtra rejoices as Leo Varadkar is set to be Irish PM] [//en.wikipedia.org/wiki/The_Indian_Express The Indian Express] துங்காரில் பிறந்த இவரின் தாயார், தனது எதிர்கால கணவரை செவிலியாக பணியாற்றிக் கொண்டிருந்தபொழுது சந்தித்தார். அவர்கள் லெஸ்டர், ஒன்றாக வாழ்ந்தனர், அங்கு அவர்களின் மூன்று குழந்தைகளில் மூத்தவரான, சோஃபி பிறந்தார். 1973 இல் இவர்கள் டப்ளினில் குடியேறுவதற்கு முன்பு, முதலில் இந்தியாவுக்கு குடும்பம் இடம் பெயர்ந்தது, அங்கு அவர்களின் இரண்டாவது குழந்தையான சோனியா பிறந்தார். பின் மீண்டும் அயர்லாந்து திரும்பிய இந்தத் தம்பதியருக்கு 1979 ஆம் ஆண்டு பிறந்தார் லியோ. இந்து தந்தைக்குப் பிறந்த அவர் கத்தோலிக்க முறைப்படியே வாழ்ந்தார். அவர்களது ஒரே ஆண் மகனான லியோவை அவரது விருப்பத்தின் அடிப்படையில் வாழ அனுமதித்தனர். லியோ பிளான்சார்ஸ்டவுனில் உள்ள, செயின்ட் பிரான்சிஸ் சேவியர் நேஷனல் பள்ளியில் படித்தார். அவருடைய இரண்டாம் நிலைக் கல்வியானது பால்கர்ஸ்டவுனில் தி கிங்ஸ் ஹாஸ்பிடலில் தொடர்ந்தது, இது சர்ச் ஆப் அயர்லாந்தின் ஒழுங்கின் கீழ் இயங்கும் கட்டணம் செலுத்தும் பள்ளி ஆகும். அவரது இரண்டாம்நிலைப் பள்ளிக்கு அவர் ஃபைன் கேல்லில் சேர்ந்தார். அவர் டப்ளின் டிரினிட்டி கல்லூரியில் (டி.சி.டி.) , அவர் சட்டப்படிப்பை மேற்கொண்டார். பின்னர் அவர் மருந்துவப் படிப்புக்கு மாறினார். இந்தக் காலகட்டத்தில்தான் லியோவுக்கு அரசியல் ஆர்வம் துளிர்த்தது. அயர்லாந்தின் பெரிய அரசியல் கட்சியான ஃபைன் கேயல் கட்சியின் இளைஞர் அமைப்பில் சேர்ந்து செயலாற்றத் தொடங்கினார். அந்தக் காலகட்டத்தில் ஸ்வீடன் பிரதமராக இருந்த ஃபிரெட்ரிக் ரெய்ன்ஃபெல்ட் தொடங்கிய ஐரோப்பிய மக்கள் கட்சியின் இளைஞர் அமைப்பின் அயர்லாந்து துணைத் தலைவராகவும் செயலாற்றி வந்தார். அடுத்த தலைமுறைத் தலைவர்களை உருவாக்கும் பொருட்டு நடத்தப்படும் ‘வாஷிங்டன் அயர்லாந்து திட்ட’த்துக்கு இவர் தேர்ந்தெடுக்கப்பட்டார். அயர்லாந்திலிருந்து மாணவர்களைத் தேர்ந்தெடுத்து அவர்களை வாஷிங்டன் நகருக்கு உட்பட்ட இடங்களில் அரசுப் பணிகளில் நியமித்து அவர்களுக்குத் தலைமைப் பண்பை உருவாக்குவதுதான் இதன் நோக்கம். இந்தத் திட்டத்தில் ஆறு மாத காலம் செயலாற்றியுள்ளார் லியோ. இவர் 2003 ஆம் ஆண்டில் மருத்துவப் பள்ளியில் பட்டம் பெற்றார். 2010 ஆம் ஆண்டில் பொது மருத்துவராக நியமிக்கப்பட்டதற்கு முன்னர், செயின்ட் ஜேம்ஸ் மருத்துவமனை மற்றும் கொன்னோலி மருத்துவமனையில் ஒரு இளநிலை மருத்துவராக பணிபுரிந்தார்.
கேள்வி: லியோ வரத்கர் - டெய்ல் எயிரான்: 2007–தற்போதுவரை பற்றி நீங்கள் என்ன அறிந்துள்ளீர்கள்?
பதில்: 2007 ஆம் ஆண்டு நடைபெற்ற பொதுத் தேர்தலில் வெற்றிபெற்று முதன் முறையாக டெய்ல் எயிரான் என்னும் ஆட்சி மன்றத்துக்குள் உறுப்பினராக நுழைந்தார், 2007 முதல் 2010 வரை நிறுவன, வர்த்தக மற்றும் வேலைவாய்ப்பு பிரிவுக்கான கட்சியின் செய்தித் தொடர்பாளராக ஆனார். 2011 பொதுத் தேர்தலில், லியோ 8,359 முதல் முன்னுரிமை வாக்குகள் (4 தொகுதியில் உள்ள வாக்கெடுப்பில் 19.7% வாக்குகள்) பெற்று டெய்ல் எயிரனுக்கு மீண்டும் தேர்ந்தெடுக்கப்பட்டார்.
கேள்வி: லியோ வரத்கர் - போக்குவரத்து, சுற்றுலா மற்றும் விளையாட்டு அமைச்சர்: 2011-2014 பற்றி நீங்கள் என்ன அறிந்துள்ளீர்கள்?
பதில்: 2011 ஆம் ஆண்டு தேர்தலில் ஃபைன் கேயல் கட்சி தனிப் பெரும்பாண்மையுடன் ஆட்சியைப் பிடித்தபோது முதன்முறையாக லியோ போக்குவரத்துத் துறை அமைச்சராக 2011 மார்ச் 9 அன்று நியமிக்கப்பட்டார்.
கேள்வி: லியோ வரத்கர் - நலவாழ்வு அமைச்சர்: 2014-2016 என்பது என்ன?
பதில்: 2014 சூலையில் அமைச்சரவை மாற்றியமைக்கப்பட்டபோது, லியோ நலவாழ்வுத்துறை அமைச்சராக மாற்றப்பட்டார். 2016 பிப்ரவரி பொதுத் தேர்தலில் மீண்டும் டெய்லிலிருந்து தேர்ந்தெடுக்கப்பட்டார். புதிய அரசாங்கத்தின் அமைச்சரவையில் நலவாழ்வு அமைசர் பதவியைத் தக்க வைத்துக் கொண்டார். நலவாழ்வு அமைச்சராக அவரது இறுதி செயல்களில் ஒன்றாக, மனநல சுகாதாரத்திற்கான வருடாந்திர வரவு செலவு திட்டத்தில் ஒதுக்கப்பட்டுவந்த 35 மில்லியன் யூரோக்களில் இருந்து 12 கோடி யூரோவாக லியோவால் குறைக்கப்பட்டது. வெட்டப்பட்ட தொகை வேறு எங்காவது அவசியமான தேவைக்கு பயன்படுத்தப்படலாம் என்றார்."
கேள்வி: லியோ வரத்கர் - ஃபைன் கேயல் கட்சித் தலைவர் பற்றி தகவல் சொல்.
பதில்: 2017 சூன் 2 அன்று, லியோ ஃபைன் கேயல் கட்சித் தலைவராக தேர்ந்தெடுக்கப்பட்டார்.